Europatouren i golf for kvinner

Ladies European Tour, grunnlagt i 1979, er verdens mest prestisjefylte golftour for kvinner etter den amerikanske LPGA-touren. De fleste av turneringene på touren holdes i Europa, men i løpet av sesongen er LET vanligvis også innom Australia, Asia og Afrika.

Kvalifisering
I tillegg til visse spesielle kriterier, som for eksempel turneringsseire, er de 90 øverste spillerne på Order of Merit kvalifisert til neste års tour. Hver høst arrangeres også en kvalifiseringsturnering over to trinn, der de 30 beste får fast spillerett til neste års tour. I tillegg kan spillere med dårligere plassering få visse begrensede spillerettigheter på touren.

Spillere kan også kvalifisere seg gjennom undertouren LET Access Series, der de fem beste spillerne ved sesongslutt blir direkte kvalifisert til neste års Ladies European Tour, mens spillerne på plassene 6–20 går direkte til siste steg på kvalifiseringsskolen.

Major-turneringer
Til forskjell fra herregolf så er det ikke slik at den amerikanske LPGA-touren og Ladies European Tour har kun felles major-turneringer. Women's British Open og Evian Championship anerkjennes imidlertid som major-turneringer av begge tourene.

Historie
Women's Professional Golf Association (WPGA) ble etablert som en del av den britiske The Professional Golfers' Association (PGA) i 1978, men WPGAs medlemmer stemte i 1988 for å skilles fra PGA og i stedet bli et uavhengig forbund. De dannet Women Professional Golfers' European Tour Limited (WPGET), men i 1998 ble navnet endret til European Ladies' Professional Golf Association, før forbundet i juli 2000 antok dagens navn, Ladies European Tour.

Vinnere av Order of Merit
 År  Spiller  Nasjonalitet 2020  Emily Kristine Pedersen   Danmark 2019  Esther Henseleit   Tyskland 2018  Georgia Hall   England 2017  Georgia Hall   England 2016  Beth Allen   USA 2015  Shanshan Feng   Kina 2014  Charley Hull   England 2013  Suzann Pettersen   Norge 2012  Carlota Ciganda   Spania 2011  Ai Miyazato   Japan 2010  Lee-Anne Pace   Sør-Afrika 2009  Sophie Gustafson   Sverige 2008  Gwladys Nocera   Frankrike 2007  Sophie Gustafson   Sverige 2006  Laura Davies   England 2005  Iben Tinning   Danmark 2004  Laura Davies   England 2003  Sophie Gustafson   Sverige 2002  Paula Marti   Spania 2001  Raquel Carriedo-Tomas   Spania 2000  Sophie Gustafson   Sverige 1999  Laura Davies   England 1998  Helen Alfredsson   Sverige 1997  Alison Nicholas   England 1996  Laura Davies   England 1995  Annika Sörenstam   Sverige

Nordmenn på Ladies European Tour
Følgende nordmenn har spilt fast på Ladies European Tour:

 Cathrine Schrøder Norderhaug
 Vibeke Stensrud
 Cecilie Lundgreen
 Line Berg
 Suzann Pettersen
 Marianne Skarpnord
 Lill-Kristin Sæther
 Caroline Martens
 Benedikte Grøtvedt
 Tonje Daffinrud
 Maiken Bing Paulsen
 Madelene Stavnar
 Stina Resen
 Karoline Lund

Eksterne lenker


Kategori:Golftourer
Kategori:Golfforbund
Kategori:Repeterende arrangementer etablert i 1978